Knud Bryn

Knud Ørn Bryn (1855–1941) var en norsk elektroingeniør, direktør og pioner innen utbygging av norsk vannkraft. Han stiftet Aktieselskabet Hafslund i begynnelsen av 1898, og var selskapets direktør i 30 år.

Bryn tok eksamen ved Trondhjems Tekniske Læreanstalt i 1874, og ved München Polytechnikum 1876. Han studerte i Berlin og Wien, opprettet i 1883 elektriske forretninger og installerte første elektriske lysanlegg i Trondheim og Kristiania som agent for det tyske firmaet S.A. von Schuckert & Co. i Nürnberg.

Bryn var rådgiver for Kristiania i spørsmålet om kommunen skulle bygge et elektrisitetsverk. Ved hjelp av utenlandsk kapital kjøpte han i 1895 Hafslund gods med vannfallrettighetene i Sarpsfossen i Glomma for kr 800 000. Planen var å bruke fossekraften til å produsere aluminium. Noe aluminiumsverk kom aldri på plass, men Hafslund kraftverk ble bygd.«Hafslund har sitt utspring i Sarpsfossen», ''Wayback Machine

Knud Bryn var medlem av Oslo Vitenskapsakademi og fra 1924 utenlandsk medlem i Det kongelige svenske ingeniørvitenskapsakademiet. Han ble utnevnt til ridder av 1. klasse av St. Olavs Orden i 1900 og kommandør med stjerne i 1928.

 Referanser 

 Litteratur 


Kategori:Norske bedriftsledere
Kategori:Norske elektroingeniører
Kategori:Norske direktører
Kategori:Medlemmer av Det Norske Videnskaps-Akademi
Kategori:Medlemmer av Kungliga Ingenjörsvetenskapsakademien
Kategori:Alumni fra Technische Universität München
Kategori:Alumni fra Trondhjems Tekniske Læreanstalt
Kategori:Kommandører av St. Olavs Orden
Kategori:Personer begravet på Vestre gravlund
Kategori:Personer fra Trondheim kommune
Kategori:Fødsler i 1855
Kategori:Dødsfall i 1941